SL Uradni list Evropske unije C 172/16

Sporočilo francoske vlade v zvezi z Direktivo 94/22/ES Evropskega parlamenta in Sveta z dne 30. maja 1994 o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (1)

(Obvestilo o vlogi za izključno dovoljenje za iskanje tekočih ali plinastih ogljikovodikov, imenovano „Permis de Donzacq“)

(Besedilo velja za EGP)

2009/C 172/09

Družbe Egdon Resources (New Ventures) Ltd, s sedežem na naslovu Suite 2, 90-96 High Street, Odiham Hampshire, RG29 1LP, Anglija; Sterling Resources (UK) s sedežem na naslovu Harbour Court, Compass Road, North Harbour, Portsmouth, Hampshire PO6 4ST, Anglija; Nautical Petroleum Plc s sedežem na naslovu Northumberland House, 15 Petersham Road, Richmond, Surrey TW10 6TP, Anglija; Malta Oil Pty s sedežem na naslovu Ground Floor (West), 225 St George Terrace, Perth, Western Australia 6000, Avstralija, so skupno in solidarno 12. decembra 2008 zaprosile za izključno dovoljenje za iskanje tekočih ali plinastih ogljikovodikov, imenovano „Permis de Donzacq“, za obdobje petih let na površini približno 218 kvadratnih kilometrov, ki pokriva del departmaja Landes.

Območje, ki ga pokriva dovoljenje, je omejeno z loki poldnevnikov in vzporednikov, ki povezujejo točke, določene v nadaljevanju, z njihovimi geografskimi koordinatami v stopinjah, pri čemer izhodiščni poldnevnik poteka skozi Pariz.

Točke Zemljepisna dolžina Zemljepisna širina A 3,40 Z. z. d. 48,40 S. z. š. B 3,50 Z. z. d. 48,40 S. z. š. C 3,50 Z. z. d. 48,50 S. z. š. D 3,60 Z. z. d. 48,50 S. z. š. E 3,60 Z. z. d. 48,60 S. z. š. F 3,40 Z. z. d. 48,60 S. z. š.

Predložitev zahtevkov in merila za podelitev pravic

Vlagatelji začetnega in konkurenčnih zahtevkov morajo izpolnjevati pogoje iz členov 4 in 5 odloka št. 2006-648 z dne 2. junija 2006 o rudarskih pravicah in pravicah podzemnega skladiščenja (Journal officiel de la République française z dne 3. junija 2006).

Zainteresirane družbe lahko vložijo konkurenčni zahtevek v devetdesetih dneh od dneva objave tega obvestila v skladu s postopkom, povzetim v „Obvestilu o podelitvi rudarskih pravic za ogljikovodike v Franciji“, ki je bilo objavljeno v Uradnem listu Evropskih skupnosti C 374 z dne 30. decembra 1994, str. 11, in določenim z odlokom št. 2006-648 o rudarskih pravicah in pravicah podzemnega skladiščenja. Konkurenčne zahtevke naslovijo na ministrstvo, pristojno za rudarstvo, na spodaj navedeni naslov.

Odločitve v zvezi z začetnim in konkurenčnimi zahtevki se sprejmejo na podlagi meril za podelitev pravic rudarjenja, opredeljenih v členu 6 navedenega odloka, in sicer najpozneje 19. decembra 2010.

Pogoji in zahteve za izvajanje dejavnosti ter njeno prenehanje

Vlagatelji naj upoštevajo člen 79 in člen 79.1 rudarskega zakonika in odlok št. 2006-649 z dne 2. junija 2006 o rudarskih dejavnostih, dejavnostih podzemnega skladiščenja ter nadzoru rudnikov in podzemnih skladišč (Journal officiel de la République française z dne 3. junija 2006).

Dodatne informacije so na voljo pri Ministrstvu za ekologijo, energetiko, trajnostni razvoj in prostorsko načrtovanje [ministère de l’écologie, de l’énergie, du développement durable et de l’aménagement du territoire (direction générale de l'énergie et climat, direction de l'énergie, sous-direction de la sécurité d'approvisionnement et des nouveaux produits énergétiques bureau exploration production des hydrocarbures), Arche de La Défense Paroi Nord 92055 La Défense Cedex, (Telefon +33 140819537, telefaks +33 140819529).

Zgoraj navedene zakonske in druge določbe so na voljo na spletni strani: http://www.legifrance.gouv.fr

(1) UL L 164, 30.6.1994.